ئەمین فەیزی بەگ

ئەمین فەیزی بەگ لە شاری سلێمانی لەدایکبووە. لە ساڵی ١٩٢٨ لە ئاستانە کۆچی دوایی کردووە. لە سالێ ١٨٨٩ لە خوێندنگای جەنگی لە ئەستەمبوڵ دەرچووە، لە پلە و پایەکانی سوپای تورکی پێشدەکەوێ تا دەگاتە پایەی میر ئالای (عەقید). ساڵی ١٩١١ بووەتە فەرماندەی تۆپ سازی لە بەسرە، دوای ئەوەی سەرفراز ئەکرێ، سەردەمێک لە بەغدا بەڕێوەبەری قوتابخانەی ڕوشدیە و دواناوەندنی بووە.

مێژوونووس ئەمین زەکی بەگ باسی دەکا و دەڵێ: ئەدیبێکی باش بوو، لە زانستی بیرکاریدا شارەزا و لە شیعری ئەدەبدا بەتوانا و بەهرەوەر بووە، لەگەڵ شێخ ڕەزای تاڵەبانی نامەیان بە شیعر ئاڵوگۆڕ کردووە.

شیعرەکانی

ئەمەش نموونەیەکە لە شیعرەکانی :

کە جەیشی غەم هجومی کرد نیزامی عومری من تێک چووبینای بورجی بەدەن ڕووخا بە گوللە حادیسات ئەمڕۆمومکین نیە ئاسایش حاڵ پەرێشانمنەما قوەت لە ئەژنۆما برا پشتم شکا شانم 

بەرهەمەکانی
 بە زمانی تورکی کتێبی داناوە بە ناوی () "پوختەیەکی بیرکارییە"، چاپی ئەستەمبوڵ (١٨٩٣ز).
  - لەسەر زانستی جەبر (١٩١١) 
 کتێبی ئەنجومەنی ئەدیبانی کورد - کە تیایدا ژیان و شیعری چەندین شاعیری کوردی داناوە  (١٩٢٠) ئەستەمبوڵ
 پرشنگ - ١٩٢٥
 هەوای نەسیمی

 دوای مردن 
وەک یادکردنەوەی ئەمین فەیزی، لە شاری سلێمانی قوتابخانەیەکی قۆناغی ئامادەیی بەناوی (خوێندنگەی ئەمین فەیزی كوڕان) کراوەتەوە.

ئەمانەش ببینە
پێرستی کەسایەتییەکانی شاری سلێمانی
سلێمانی
ئەمین زەکی بەگ

پەراوێزەکان

سەرچاوەکان
 کتێبی: ناودارانی کورد، نووسینی:میر بەسری، وەرگێڕانی بۆ کوردی: عەبدولخالق عەلائەددین، شوێنی دەرچوون: سلێمانی، ٢٠٠٢ لاپەڕە/١١٦

پۆل:شاعیران بە زمانی کوردی
پۆل:شاعیرانی عێراقی بە زمانی کوردی